EMBLEMATA CSKA - Търсене | palo.bg\n" EMBLEMATA CSKA " ( 87 )\nНаучете последните новини за търсене EMBLEMATA CSKA в Palo. Научете за най-новите разработки по темата: EMBLEMATA CSKA от най-големите български журналистически сайтове и блогове.\nЦСКА се раздели по взаимно съгласие с бранителя Борис Секулич. Двете страни официално приключиха договорните си отношения и защитникът вече е свободен да продължи кариерата си на друго място, съобщи клубният сайт на "червените". 27-годишният Секулич акостира на стадион "Българска армия" през лятото и записа с червената фланелка 12 мача в Първа лига и един за Купата на България, като взе участие и във всичките 6 срещи на тима в евротурнирите.\nБилетите за предстоящото дерби между "Левски" и ЦСКА вече са пуснати в предварителна продажба. Двата отбора излизат един срещу друг следващата неделя, 24 февруари от 13:00 часа, като "сините" се водят символични домакини. От "Левски" припомнят, че поради категоризацията на срещата като „високо рискова“, билети няма да се продават в деня на мача, като най-късно пропуски ще могат да бъдат закупени на предния ден, 23 февруари. Също така всички желаещи да наблюдават двубоя на живо трябва да нос\nЛюбослав Пенев очаква нови футболисти в ЦСКА до края на февруари. Новият треньор отказа да говори с имена и постове. „Очаквам трансфери, но ще говоря, когато е сигурно“, каза Пенев преди третия си дебют начело на ЦСКА срещу „Черно море“ във Варна. „Червените“ ще излязат с тактиката, която няма да има общо с тази на предишния наставник Нестор Ел Маестро. „Ще играем по различен начин в различна тактическа подредба – разкри Любо. – На всички трябва да е ясно, че времето ни не бе достатъчно. Отбор\nБилетите за предстоящото дерби между Левски и ЦСКА от 23-ия кръг на Първа лига вече са пуснати в предварителна продажба. Двата тима се изправят един срещу друг следващата неделя, 24 февруари, от 13:00 часа, като "сините" се водят символични домакини. От Левски припомнят, че поради категоризацията на срещата като "високо рискова“ билети няма да се продават в деня на мача. Най-късно пропуски ще могат да бъдат закупени на предния ден, 23 февруари. Също така всички желаещи да наблюдават двубоя\nПродажба на билети в деня на дерби №1 у нас, това между „Левски“ и ЦСКА, няма да има. Двубоят е на 24 февруари. Уникалната глупост идва от промените в новия закон за борба с футболното хулиганство. Корекциите обаче вместо да нанесат удар по ултрасите, стовариха кроше върху средностатистическия български фен. В корекциите има точка, в която се забранява продажбата на билети в деня на срещи, които са определяни като високорискови. Най-голямото спортно съперничество между „Левски“ и ЦСКА е именно т\nБившият вицепрезидент на ЦСКА Евгени Горанов направи шокиращо изказване. Според някогашната дясна ръка на Илия Павлов в армейския клуб от Левски са "хванали" петима в червено за историческата победа със 7:1 през 1994 година. Горанов се позова на вътрешно клубно разследване, което е установило имената на продажниците. "Истината за тази загуба с 1:7 е много болезнена. Пазя я много време, но понеже е минало доста време, ще ви разкрия някои факти. Ние тъкмо бяхме взели властта в ЦСКА. Бяха минали о\nБившият вицепрезидент на ЦСКА Евгени Горанов направи шокиращо разкритие. Той заяви, че вечният съперник Левски е подкупил петима футболисти на "червените" при историческия разгром със 7:1 в полза на 26-кратния шампион на България. "Истината за тази загуба с 1:7 е много болезнена. Пазя я много време, но понеже е минало доста време, ще ви разкрия някои факти. Ние тъкмо бяхме взели властта в ЦСКА. Бяха минали около три месеца от влизането на "Мултигруп" в клуба. До нас преди мача с Левски достигн\nЦСКА върна в редиците си двама младоци, които досега играеха като преотстъпени в Литекс. Бранителят Иван Турицов и вратарят Слави Петров вече са част от "червените", информира cska.bg. Десният бек Турицов записа близо 40 мача като титуляр във Втора лига през последната година и половина, като беше и основна фигура в юношеския национален отбор, родени 1999 г. Стражът Петров е набор 1998 г. и ще се конкурира за място в ЦСКА с Черниаускас и Стипица. През сезон 2016/17 с екипа на "армейците" д\nОтборът на Марица (Пловдив) гостува на ЦСКА (София) в среща от 11-ия кръг в НВЛ. Двубоят ще се проведе днес, 15 февруари, от 16:00 б.в. в зала Васил Симов в София. В сряда шампионките победиха Перун (Варна) с 3:0 (25:11, 25:5, 25:7) в първа среща от четвъртфиналите в турнира за Купа България. Това ще е генерална репетиция за маричанки, които на 20 февруари, сряда, от 18:00 б.в. в зала Колодрума приемат френския шампион Безие (Безие) в търсене на първа историческа победа в групите на Шампионска\nЧерно море няма да може да разчита на трима футболисти за мача с ЦСКА. В лазарета е влязъл и офанзивният халф Георги Божилов. Плеймейкърът, който преминава през школата на армейците, но не е играл за представителния тим, е получил травма в ахилеса на тренировката вчера и със сигурност отпада за срещата. Проблемът му не е сериозен, но няма да му позволи да играе срещу ЦСКА. Божилов е вторият с контузия в състава след крилото Мехди Фенуш, който също не влиза в сметките на Илиан Илиев за двубоя\nНамерени: 87 резултати за " EMBLEMATA CSKA " .\nСъс заповед на кмета Икономов: Преустановиха приема на нови деца в детските градини на Банско\nАвтомивка с достъп от автоспирка\nПосланикът на САЩ у нас и шефът на БНБ обсъдиха мерки срещу прането на пари\nЙеменски бунтовници унищожиха американски бойни машини в Саудитска Арабия\nАтлантици: Незабавно да бъде пресечена дейността на руските специални служби в България!\nОбявиха кога най-късно се завръща в игра Неймар\n"Болният" градски транспорт на София\nУдължава се срокът за затваряне на бул. „Руски“ до 18.02.2019 г. включително\n18.02.2019г., 08.00-12.00ч., "Днес" с Росинка Проданова\nSteven Mehringer von der NATO: Wir gehen Fake News mit Fakten an\nКметът на Флорентин: Младите по селата не бива да чакат, а сами да търсят реализация\n12 часа на България ще се проведе на 23 юни и гост отново ще бъде пилот от F1\nИвайло Цеков: До края на деня ще бъде почистено незаконното сметище край София


Берлин | Свободна планета\nTag Archives: Берлин\nБерлин: Райхстага, Бранденбургската врата и Стената\nДнес с Цветан ще отидем до Берлин: Райхстага, Бранденбургската врата и Стената, доколкото е останало нещо от нея Т.к.в Берлин има много контекст, който милениалите едва ли познават, затова си позволих и малко по-пространни редкаторски бележки и уточнения. Приятно четене:\nВ сандъка на баба намерих тази пощенска картичка:\nБерлинският Райхстаг и паметникът на канцлера Ото фон Бисмарк, който е вдъхновител за издигането му в 1871 година\nБерлинският Райхстаг и паметникът на канцлера Ото фон Бисмарк, който е вдъхновител за издигането му в 1871 година.\nСтроежът на Райхстага\nсе забавил с години, защото собственика на земята – полският дипломат дук Радзински, дълго се увъртал с продажбата на имението. Чак през 1884 година бил заложен първия камък на парламента. Откриването му било след още 10 години.\nПожарът в Райхстага\nпожара в Райхстага\nпрез 1933 година научих като ученик в гимназията.\nКакво се случи след това с „DEM DEUTSCHEN VOLKE” или „На германския народ“? (Това е надписът над входа) – Хитлер уби демокрацията. Фюрерът е мразел това място и затова не е държал нито една реч тук, и изпратил опозицията в концетрационни лагери (В интерес на истината – държал е, и не само една: виж пример – бел.Ст.)\nПленарната зала на Райхстага след пожара на 27.02.1933 година\nПрочутият „син на българският народ“ Георги Димитров беше разобличил фашистите на чист немски език, по време на съдебния процес в Лайпциг през 1933 година. (Затова уча този „фашистки“ език, също и руски, за сведение на „другарите“ от ДС) Този номер с „българската следа“ пак се повтори през 1981 година от агентите на ЦРУ, които ни обвиниха за атентата на папата в Рим. Бях един от малцината българи посрещачи на аерогарата, който успя да стисне ръката на забравения герой от студената война Сергей Антонов.\n„Героят от Лайпциг“ Георги Димитров на германска марка по случай неговия вековен юбилей\n(В днешна Германия Георги Димитров е абсолютно непозната фигура, освен за част от хората, преживели в съзнателна възраст ГДР – бел.Ст.)\nВ киното без проблем разчетох графитите по стените на Райхстага, писани след 9 май 1945 година . Слава на бойците, загинали за Освобождението на Европа от фашизма!\nА как се вее победното червеното знаме над Райхстага запомних от съветския блок-бастър филм „Освобождение: Последният щурм“\nА ето така опакова Райхстага през 1995 година (без купола преди реставрацията през 1999 година) другият прочут българин Кристо.\nСнимка пред Райхстага с вярната ми емигрантка в Германия\nПаметникът на моя любимец Ото го нямаше пред Райхстага. А къде е?\nОткрихме паметника на\nКанцлерът-Обединител на Германия\nв парка пред Райхстага – срамежливо скътан между дърветата. Нашият Райхстаг (Народното Събрание) като се премести в бившия Партиен дом, се скри от погледа на Царя Освободител, но не и от гнева на народа.\nОцветеното оригинално фото на „Железния“ канцлер Ото фон Бисмарк се продава за 1,98 долара в интернет.\nЗащото той си нахлупил шлема, засукал мустака и стреснал пратениците на султана на Берлинския Конгрес през 1878 година и опазил Варна! Но, защо още нямаме име на булевард с неговото име във Варна?\nА кой ще ни опази сега от новия „султан“ Ердоган? Боже, пази България, Гърция и ЕС!\nМузей на шпионажа\nМузея на Шпионажа!\nЩе ви разкрия една тайна, кого срещнахме в Берлин – столицата на ГДР. Тогава Берлин беше разделен на 4 отделни окупационни зони: съветска, американска, британска и френска.\nКато пресичахме Friedrichstrasse № 4 пред американското КПП\nдо Берлинската стена, изведнъж чух, как изпищяха зад мен спирачките на един Мерцедес кабрио. От колата изскочи пухкав господин с жълт шлифер, свали си каскета и тъмните очила и ги метна заедно с чадъра си на задната седалка, приближи се и дръзко прегърна жена ми! О, Боже мой, кой е пък този?\n– Това е моят съученик! Да те запозная с господин Никой!\n– Приятно ми е! – но още по приятно ми стана, когато боецът на тихия фронт ни направи сватбен подарък – билети за:\nбалет на [Телевизията на] ГДР\nвъв Friedrich Stadtpalast.\nБалет на ТВ на ГДР\nТой е жив и се намира на Friedrichstrasse 45 . Не пропускайте да си купите билети за незабравимото шоу, когато сте в Берлин.\n(малко пояснения за родените след 1980, които през 1989 още не са могли да имат еротични спомени: късният социализъм напомня комбинация между локдаун заради COVID19 (никъде не можеш да пътуваш свободно, липсва тоалетна хартия и т.н.), и съвременен Фейсбук (цензура със самоцензура и пълна липса на цици и секс). Едно от малкото места, където официално можеше да се види отклонение от нормата беше Балетът на Телевизията на ГДР. Изобщо балерините тогава играеха ролята на днешните манекенки – имаха много добри житейски перспективи – бел.Ст.)\nБалетът на Телевизията на ГДР в класическия си период\nЦелувката (между Леонид Брежнев в ляво и Ерих Хонекер) е графит върху Берлинската стена. „Боже мой, помогни ми да преживея тази смъртоносна любов“ гласи надписът под него.\nНа КПП проверяват гражданин напускащ ГДР и граничарите с изнанада откриват в куфара му огромен плакат на Брежнев и Хонекер. „Защо имаш нужда от това?“ „За всеки случай. Лек срещу носталгия.“\nЗа този виц в ГДР можеше да получиш 8 години затвор.\nМоят сувенир от столицата на ГДР е отворената „Брандербургска врата“, картина от съветския художник Юрий. Стената вече я няма. (Бел. ред. Има само част от нея, запазена като паметник на новата германска история и събитията от средата на 20 век.)\nБранденбургската врата (от Запад)\nВратата е затворена през 1961 година с т.нар.\nстанала символ на разделението на германската нация. Тогава Берлин е разделен на две части: Източен Берлин – действаща столица на ГДР и Западен Берлин, водещ се към територията на тогавашнат ФРГ.\nБерлинската стена, графити\nСтената сега я няма, студената война свърши. Вече свободно можем да минем в западната част на града.\nПо пътя към Райхстага днес срещнахме една белосана девойка, която поиска да ми гледа на ръка.\n– Ich verstehe nicht!\n– Разбираш бре, тарикат, аз съм от Каменар, а ти си от Варна?\n– Знам бе, знам!\n„Прораймос“ е циганският холокост,\nпри който и от национал-социалистите са убит 1 милион цигани (рома и синти), но това се премълчава, като се изтъква само еврейският холокост и убитите 6 милона евреи. Национал-социалистите обаче си имат и свой холокост. (По подобие на Спартанския модел, те захвърлят още тежко болните, лудите и инвалидите-германци в концлагери, като после ги евтанизират – бел.ред. По подобен начин в СССР след войанат биват „изчистени“ всички инвалиди/ранени от улиците на градовете – вкарват ги в лагери, където и умират – бел.Ст.))\nА сега #СИСТЕМАТА НИ УБИВА по болнични пътеки!\nМемориал на ромския холокост\nВодното огледало на гузната съвест на германците пред Райхстага или мемориалът на убитите цигани в нацистките концлагери. Няма нито един от България! Gipsy live matter! Единствено в Европа, в Царство България, броят на циганите се увеличава от 149 385 души от преди войната на 170 011 души бригадири през 1946 година в НРБ. Сега броят им у нас е около половин милион души, като постоянно намалява, поради емиграцията в Германия. По-добре е да си щастлив циганин тук, отколкото в РБългария.\nВече имаме писмен отговор по е-мейла, с покана да посетим Райхстага преди залез слънце на исканата от нас дата. В София и в Берлин слънцето залязва по едно и също време. Направете си справка кога и подайте заявка отрано. Нареждаме се на дългата опашка в уречения час.\nАйнс, цвай, драй полицай! – както каза Христо Стоичков\n(Всъщност думите на Стоичков са: „айн-цу-цвай-цу-дрън“. А цитираните „Айнс, цвай, драй полицай“ са думи от популярна песен от 80те и 90те години, ето осъвремененият ѝ вариант – бел.Ст.)\nИдва щателната полицейска проверка и разпит на български език, провеждан от един бивш милиционер от В.Търново. Декларираме, че не сме роднини на Георги Димитров и не носим запалителни материали, както се и вижда на скенера, но си оставяме багажа на съхранение в безплатния гардероб. Входът за Райхстага е също безплатен.\nИзкачваме се по стълбите до асансьора, като се оглеждаме за следи от шрапнели и надписи. Няма, защото старата порутена сграда е взривена през 1954 година и е изградено нeйно копие след референдум в 1972 година. (Всъщност през 1954 е доразрушен само повреденият купол на сградата, самата сграда на Райхстага обаче остава, за да бъде реставрирана през 1960те години. А допитване (а не референдум) е имало през 1992, който решава, че парламантът на Федерална република Германия остава да се нарича Бундестаг, въпреки преместването му в „сградата на Райхстага“ – бел.Ст.)\nНа покрива на Райхстага обаче има нов купол с ресторант и безплатна тоалетна.\nКуполът на Райхстага\nПарламентът се мести от Бон под прозрачния купол – символ на демокрацията в Берлин. Райхстагът става Будестаг.\nПо спираловидната пътека бавно се изкачваме, като често се спираме да се огледаме. Красота!\nСтъкленият купол над Бундестага\nе проектиран от британския архитект Норман Фостер, има диаметър 40 метра и е с височина 23,5 метра. Отдолу се виждат празните сини кресла на Бундесрата (горната камара на парламента – бел.Ст.) – август е и парламентът е на море! Бившият Партиен дом е преустроен със сини кресла и стъклен таван по подобие на Бундестага (жалко за 25 мил. лв.)\nКуполът на Фостер тежи общо 1200 тона, а само стоманения скелет (дограмата) е 700 тона. Той е прозрачен и ние можем да насладим на красивия залез над столицата на oбединена Германия.\nЕто вече сме на върха на купола в очакване на последните лъчи\nВече се мръкна. Париж се гордее със желязната кула на Айфел, а Берлин вече може да гордее с купола на Фостер\nОт площадката вътре в купола се разкрива панорама към целия град, към Телевизионата кула и Брандербургската врата\nе отворена, Стената я няма! Спокойно минаваме в Източен Берлин. Спирката Brangerburger Tor на метрото с линии S1 и S2 e наблизо.\nНе се чува барабанен шум или боен марш. Няма победен парад както през далечната 1940 година, цари мир, спокойствие и тишина. Gute Nacht!\nДжон Кенеди, Вили Бранд и Конрад Аденауер\nIn this photo released by he Kennedy Museum, President John F. Kennedy, left, Willy Brandt, center, then mayor of West Berlin, and West German Chancellor Konrad Adenauer, right, ride in a car at the Brandenburg Gate on June 26, 1963. The day Kennedy visit\n„Ich bin ein Berliner!“ – казал през 1963 година американският президент Джон Ф. Кенеди точно пред Берлинската стена, затваряща Брандербургската врата, като с това подчертал, че САЩ ще подкрепят Западен Берлин. Вляво е кмета на Западен Берлин Вили Брант и канцлера на ФРГ Конрад Аденауер. Сега няма и помен от Стената тук.\nНаскоро Роберт Ф. Кенеди, племенникът на бившия американси президент, каза на митинг срещу „Ковид – 19“ в Берлин: „Светът е в преломна точка. Правителствата обичат пандемията. Обичат я така, както обичат войната. Защото им дава възможност да уражняват контрол върху населението, какъвто при други обстоятелства то никога не би приело..“ #ОСТАВКА!\nБерлинската стена падна на 9.11.1989 година. На следващия ден и режимът на Тодор Живков падна. А кога ще има #Оставка?\nКупуваме си за спомен за 1евро едно парченце от Berliner Mauer mit Zertifikate и една бира за 1 евро\n– Ich bin ein berliner Kindl! Prost! – казвам аз и отпивам от кехлибарената течност, като замезвам с „берлински – турски“ дюнер.\nПиса с лявата ръка грешният хаджи инж.кап. Цветан фон Плевен.\nСнимки на Цветан Димитров и фейсбук приятели.\nКръстовден, лето 2020.\n1. Стефка Петрова, Практически курс по цигански език, издателство „Хеликон“, 2009.\n2. България и източноевропейските страни: Краят на Втората световна война.\n3. „Българската следа“ в атентата.\n4. Робърт Ф. Кенеди в Берлин: Светът е в преломна точка.\nBooking.com Booking.com Booking.com The post Берлин: Райхстага, Бранденбургската врата и Стената first appeared on Пътуване до....\nСофия — Прага — Берлин лято 2009 (3): Към Берлин\nСофия – Прага – Берлин лято 2009 (4 – 3): Отново в Берлин\nБерлин по Нова година (2)\nБерлин по Нова година (1)\nПлевенчани отвъд Полярния кръг (2): Дрезден, Берлин и Гьотеборг\nВлюбена в Берлин\nетикети: Берлин, Берлинска стена, Бранденбургска врата, Райхстага, Цветан Димитров, Цигански холокост\nПо повод днешния Ден на германското единство, ще отскочим до града, който го символизира – Берлин. Тихомир ще ни води до столицата на обединена Германия.\nПриятно четене и честит ви празник, германци и европейци\nГермания, Берлин и неговите трудови хора\nТрети октомври – Денят на германското единство\nПричината за безцелни пътувания поне веднъж в годината някъде извън страната (виж секция ПЪТЕПИСИ) е, че съм регистрирал почти физическата нужда човек да си показва носа зад граница от време на време, за да подиша чист въздух, извън „оранжерията”, в която е спарено и мирише на: политици, самосъжаление, негодувание, ниско самочувствие, национални комплекси, оплаквания, африкански заплати, безработица, корупция, разочарование, емигриращи млади, изтичане на мозъци, злоба, завист и презрение.\nНе, че българите сме кофти „стока”. Не, че не ме кефи да живея в България. Тук просто има доста хора, които „вода газят – жадни ходят”, т.е родили са се в Рая, но предпочитат да си го превърнат в Ад. Постигат го с непрекъснатото си хленчене, чрез самосъжаление, мрънкане и песимизъм, до такава степен превърнати в навик, че изглеждат почти като вродени. А не са. Тези хора изобщо не разбират, че с мислите, думите и делата си, подобно на растенията в оранжерия, превръщат общия въздух, който дишаме всички, в задушен парник за онези, които предпочитат да НЕ чувстват, мислят и живеят по този начин. Бягството, разбира се, не е решение, нито емиграцията, защото човек не може да избяга от собствената си сянка – където и да отиде спаренякът, пак ще си остане спареняк.\nКариерата, забогатяването или осъждането на някой политик за корупция също няма да решат проблема, защото той не се крие някъде навън, в заобикалящата ни среда, а е дълбоко позициониран вътре в нас, в собствената ни глава, т.е в представите, нагласите и очакванията ни за света, а решението му е колкото простичко и елементарно, толкова и непостижимо за мнозина, тъй като зависи, в крайна сметка, от свободната им воля. А не можеш да откажеш блусаря от меланхолията на блуса – той диша / живее от и за драмата, той се храни с нея. Не можеш да откажеш болника от хрoничната болест, която толкова много обича. Без нея няма да има кой да му сменя гърнето, кой да му бърше задника, да му носи храна в леглото, да се грижи за него, да му обръща внимание, но най-важното – без нея повече няма да има кой да го съжалява. Това е неговият избор. Той, за себе си, е прав, но аз, за да си съхраня психиката, се нуждая поне веднъж годишно да излизам от „парника” и да си припомням, че има и места, където не е прието да се живее така, по този начин – блусарски. Ако ви интересува как лично се справям с парника, докато съм тук – пишете ми на мейла и ще ви кажа. Имам си изграден практически метод за целта, който работи безотказно, но го споделям само с хора, които действително ИСКАТ да знаят, а не с всеки. Затварям малката скоба и минавам директно към пътеписа.\nЛогиката на самоорганизираните пътувания е следната: първо си избираш посока, после си купуваш билет и чак тогава започаш да търсиш нощувки. Решихме да смесим два популярни лоу-кост метода за самостоятелно организиране на алтернативни пътувания, за които ще пиша по-късно в отделен пътепис, а.к.а Hostelworld и Сouchsurfing. Благодарение на това, само още 160 европари по-късно вече имахме подсигурени цели осем нощувки в Берлин, при това без да правим никакви компромиси с настаняването, т.е без елементи на мизерия, а както се оказа по-късно, дори с елементи на лекичък, едва доловим, стилистичен и интелектуален лукс, но за това пак по-късно. Тук темата ни е „Берлин и неговите трудови хора”, както бях обещал, но с уговорката, че няма да има никакви трудови хора, защото освен нетипично добро за мястото / сезона време, уцелихме и серия от почивни / празнични дни, изпълнени с карнавали, рицарски турнири и всенародни веселби. Късметлията, където и да отиде, пак си остава късметлия или always bring the weather with you.\nХубаво е да се заиграваш със сезоните. Така, както човек може да удължи лятото в Гърция, така може и да проточи пролетта си в страна като Германия. Акацията тук вече прецъфтяваше, когато се „върнахме” при бясно чуруликащите птички сред избухналите в бяло дървета.\nTegel, Берлин, Германия\nНе знам дали заради бурните ветрове над София или заради темперамента на пилота, но имам чувството, че “небесният автобус” се управляваше като пернишки голф: неочаквани маневри, треперещ корпус, резки наклонявания ту в ляво, ту в дясно и много турбуленция. Е, не беше чак като „Капитан Хосе”, т.е виждал съм и по-лошо, но определено по време на полета се чувствах свински. Може би причината беше във втората бутилка джин, която се изкуших да купя от нон-стопа в София вечерта, преди да отлетим, както и в логично съкратения, некачествен сън след това. С облекчение записах още едно страховито пътуване в дневника с полети, където, слава Богу, броят на излитанията все още се равнява на броя на кацанията.\nНедостатъкът на самостоятелно организираните пътувания е, че никой не те чака в точката на пристигане, била тя ареогара, гара или автогара, никой не те транспортира до мястото на настаняване и, въобще, няма кой да се погрижи за теб. Изсипан си някъде и трябва да се оправяш сам, а това в непознат град с близо 4 милиона души население невинаги е лесна задача. Но пък създава приключенски елемент. От теб се изисква да пристигнеш навреме, за да си защитиш резервацията, но можеш да разчиташ само на разваления си немски и на предишен опит в предишни пътувания, което, оказа се, върши нелоша работа. От летището до самата кула на Берлин, около която се намират популярният булевард Унтер ден Линден (под липите), популярният Александерплац и още куп популярни забележителности се оказа, че пътува един-единствен рейс, носещ табелата TXL.\nТрансферът ни струваше по-малко от 5 евро и само 1/2 час по-късно вече се чудехме с карти в ръцете какъв транспорт да хванем от площада до хотела, за да не изпуснем часа си за настаняване. Времето изтичаше неумолимо, а минувачите бяха все учтиви хора, но не попаднахме на нито един местен, който да ни ориентира. Очевидно объркването ми е личало по куфара на колелца, картата в ръка, раницата на гърба и кахърната физиономия, защото един усмихнат чичико, минавайки покрай мен, ми пожела: Good luck! Просто ей така! За кураж! И късметът подейства. Спрях с разваления си немски млад берлинчанин, който веднага превключи на перфектен английски, извади си смартфона и ни даде най-бързия маршрут с метрото до желания адрес.\nКазвам „хотела”, защото това не е точно класически хостел, разбирай: кревати на два етажа и 15 души в една стая с обща баня. Истински късмет беше, че след изнурително ровене в Hostelworld успях да запазя стая за двама, при това за цели пет нощувки, в един от популярните с нощния си живот квартали на Берлин, близо до центъра, само срещу 15 евро за човек на вечер. И то в последния момент! Разбира се, очаквах всякакви изненади, защото същата цена, че и по-висока, можеш да получиш за нощувка в обща спалня, на легло 16, горе в дясно, под мастурбиращия арабин, както показва предишният ми опит. Да не говоря колко неподходящо е такова настаняване за двама. Настъпи решителният момент, в който забих ключа в ключалката, отворих вратата и с присвито сърце заразглеждах обстановката, която щеше да се превърне в новия ни дом през идната седмица. Оказа се чиста и просторна стая, с висок таван и френски прозорци, гледащи към тихо вътрешно дворче, с огромно, меко, удобно легло по средата, застлано с бели чаршафи, кърпи, меки завивки и всичко, както си трябва. Обзавеждането не беше нищо особено, но имаше най-необходимото: гардероб със закачалки, големи нощни шкафчета, на които да изсипеш всичко, за да ти е винаги под ръка, но без да се разпилява по земята, артистични нощни лампи за четене, маса и столове за хранене. Плюс много, много свободно пространство, където да си разхвърляш багажа.\nЛипсваха само хладилникът и телевизорчето-марка-менте, което различаваше това място от класическата двойна стая в три-звезден хотел на поне три пъти по-висока цена и два пъти по-малка квадратура. Опитът от предишни пътувания си каза думата, бях сключил добра сделка. Единственият „недостатък” беше условието „обща баня”, но се оказа, че в съседство има още три бани, а стаите на нашия етаж не бяха заети, ето защо, реално ползвахме две бани с тоалетна, достатъчно чисти и удобни, за да си правим тоалета по едно и също време сутринта, без да си пречим и да губим излишно време.\nОще преди да тръгнем си бях наумил, че ще обиколим забележителностите на града с велосипед. От една страна, бях привлечен от разкошните му паркови алеи, които бях виждал при предишното ми посещение през 2001 година, от друга – Берлин е третият град в Европа, номиниран като най-удобен за велосипедисти, след Копенхаген и Амстердам. Вече се бях шлял с колело из първите два, трябваше да опитам и третия. Оказа се, че точно срещу хотела дават колелета под наем (роди ме, мамо, с късмет…), срещу десет евро на човек, за 24 часа, без депозити, кредитни карти и излишни формалности. Подписваш, плащаш, качваш се и бягаш. Избрахме си класически градски байкове: с кошничка, с широки, меки, удобни седалки, с тънки и високи гуми, с контричка, комфортен волан и седем вътрешни скорости – идеален транспорт за град, в който единствените неравности са изкуствено натрупаните хълмчета от развалини, почистени след войната, превърнали се в зелени могили из парковете. Велосипедистите разполагат със собствени сфетофари и собствени, двупосочни алеи, но като цяло карат навсякъде – както по тротоарите сред пешеходците, така и сред колите. Берлин е известен с широките си булеварди, така че място за всички има и не се чувствах толкова стресиран да участвам в движението, колкото в Амстердам например.\nИзползвахме велосипедния ден, за да обиколим мейнстрийм забележителностите: Александерплац, през който се изнизват десет хиляди минувачи на всеки кръгъл час, кулата, булеварда с липите (доста опърпани, между другото), катедралата, музея, паметника на жертвите от войната, университета, Бранденбургската врата, стария парламент, новия парламент, авангардната архитектура, централната гара, разкошния парк Tiergarten, в който сред буковата зеленина необезпокоявани щъкат лисици, зайци, катерички и какички, а в езерата плуват лебеди, паметника на съветския войн, с неуместните танкове, паркирани сред зеленината, златната статуя на Виктория, която носталгично ми напомни за несъществуващия вече Love Parade, на който така и не се наканих да отида, докато все още го имаше…\nДишахме пост-модернистична архитектура в Potsdamer Platz, ядохме гевреци, ходихме на откриването на индийски ресторант, слушахме джаз при симпатична двойка улични музиканти на нашата възраст, пихме бири, снимахме графити, остатъците от стената, облекчавахме се в парка и в градските тоалетни, които са нещо средно между Разградска дискотека и опикан, футуристичен подлез с асансьорна музичка и автоматично почистване… Загубихме се в града, намерихме посоката, после пак се загубихме и пак я намерихме – така чак до полунощ, когато уморени вързахме колелетата в антрето на хотела. Със сигурност пеш нямаше да можем да обиколим толкова много места за един ден.\nЕто малка галерийка, ако ви е интересно. (Снимките до този ред в разказа – бел.Ст.)\n- Никой не спазва правилата, от типа: не газете тревата, не прескачайте загражденията, забранено е за игра на топка и тем подобни.\n- Пушенето на обществени места е забранено, но забраната не я спазва почти никой. В повечето бистра, ресторанти, барове и заведения имаше пепелници. В България сме по-големи католици от папата, явно…\n- Гражданите не си правят труда да събират акото на кученцата, които разхождат из парка. Или поне по-възрастните не го правят. Разбрах, че по-младите имат по-хигиенични навици в това отношение, което сигурно се дължи на факта, че голяма част от свободното си време същите тези млади го прекарват, пийеки бира и пушейки джойнт, излегнати върху същите тези поляни, върху които акат кученцата.\n- Дори в Амстердам не видях толкова много хора да пушат спокойно хашиш и марихуана по улиците – необезпокоявани от никого, дори във видимото присъствие на полицаи.\n- Изпиваш си бирата и я оставяш буквално където ти падне – на пейката, до телефонната будка, извън кошчето за боклук, на булеварда. Има цяла армия от безработни, които се препитават със събирането и предаването на амбалаж за вторични суровини. Обръщаш се и бутилката вече я няма. Като си оставяш свободно бирите навсякъде не само, че не пречиш и не правиш лошо впечатление, но дори извършваш благотворителност, помагайки на закъсалите емигранти да си изкарват прехраната.\n- Има бездомни хора, но бездомни кучета няма. Контролът върху скитничеството е доста сериозен и трудно можеш да видиш спящи по пейките хора, както е в центъра на София, а помияр не видях нито един, колкото и да търсех. Явно и кучетата, и скитниците ги прибират някъде нощем. Къде точно, така и не разбрах. Но през деня просяците и скитниците са навсякъде, за разлика от помиярите. Нямаше нито един! Обясниха ми, че тук хората обожават помиярите и не държат кучето им да е нито младо, нито „марково”. Приютите едва смогват да намират достатъчно кучета за кандидат-осиновителите, дори си внасят от България.\n- Няма проблем да се изпикаеш в парка, на улицата, на спирката, навсякъде, въпреки че има достатъчно\n- Не е неприлично да се разхождаш с шише бира или шише твърд алкохол в ръка по улицата. Никой няма да те помисли за алкохолик, пройдоха, пияница, разбойник. Всички го правят…особено туристите.\n- Пълно е с боклуци и с фасове, но най-вече в „артистичните” квартали Нойкьолн и Фридрихсхайн, които обитавах. Пълно е и с имигранти, включително български, което някак обяснява нещата.\n- Хората са любезни, възпитани и учтиви с непознати. Извиняват се дори, когато ги блъснеш с колелото в парка. Почти не можах да си упражня немския, защото всички преминават веднага на английски, след като разберат, че си чужденец. По-младите говорят английски свободно и за общуване с тях немски не ти трябва. Същото не се отнася до по-възрастните, особено ветераните от войната…\n- Берлин е шарен, глобален, мулти-културен, толерантен и различен от Германия. Всеки път, когато споделях едно от горните впечатления с местен, получавах една и съща реакция в отговор – повдигане на рамене и равнодушното: „Берлин!”\nИмахме късмета да попаднем в града по време на едно от масовите събития, наречено „Карнавал на културите”. Дължим удоволствието на Алекс, с когото се запознах покрай блога и на приятелката му Мюриел, с която живеят заедно в Берлин. Бяха любезни, гостоприемни, симпатични и учтиви с нас – достатъчно добри, за да отделят няколко дни от свободното си време, за да ни разведат навсякъде, включително и на карнавала на културите. Последният се състоеше от невероятно мащабен битак за хенд-мейд неща, пръснат из огромна площ, с десетки сглобяеми сергии, музикални сцени, барове, пърформанси и щандове за екзотична кухня. Предлагаше се дори истински абсент. Последният ден карнавалът завършва с целодневно шествие по улиците, на което се изреждат 75 различни сцени: всяка от тях със своята музика, песни, танци, униформи, костюми, акробатични номера и артистични изпълнения.\nКратка галерийка, ако ви е интересно (горе и долу – бел.Ст.)\nБлагодарение на Алекс и Мюриел успяхме не само да се ориентираме чудесно из града, но и да отидем заедно с тях до съседното градче\nкъдето станахме свидетели на рицарски фестивал: отново хендмейд, “средновековен макдоналдс”, бутафорни битки между облечени в ризници мъже, автентични занаятчийници, реалистични облекла, сцена със средновековна музика, детски театър с представления на тема средновековни приказки и какво ли още не. Самото градче (Потсдам) е очарователно, ако не обръща човек внимание на колосалните архитектурни соц-недоразумения, като например намиращите се точно една до друга сгради в центъра:\nЕто и малко снимки от рицарския фест: (от тук до края на пътеписа – бел.Ст.)\nЛетете с България Еър\nИзлиза по-евтино от автобуса, няма смисъл да правите резервация много дни предварително, промоцията важи за цялото лято, има редовни полети всяка седмица, излита се и се каца в удобно време, през светлата част от деня, самолетите са малки, но комфортни, разстоянието се преодолява само за два часа, обслужват ви красиви и надменни български стюардеси, получавате сух сандвич с шунка и кашкавал от тях, плюс чаша бира или вино, кафе или чай, разрешава се екстра багаж (за собствениците на клубна карта) и всичко си е както подобава. Не мога да кажа, че компанията отстъпва по нещо на австрийските, италианските или други европейски авиолинии, с които съм летял, с изключение на цената на билета до Берлин.\nс велосипед и с градски транспорт. Изкушените да използват такси ще попаднат на чисто нов мерцедес, управляван от турски бакшиш, с „гъвкава” ценова политика спрямо чуждестранния турист и може да се почувстват все едно са се качили при Китодар в онзи скеч. Разбира се, това не се отнася до отседналите в 5 звездни хотели, които предлагат трансфер от летищата, поверен на таксиметрови компании, с които имат договор, но ние не бяхме в 5 звезден хотел и бяхме предупредени да избягваме жълтите S-класи, паркирани по най-оборотните туристически места из града. Не си купувайте билети за еднократно пътуване, които струват две евро и половина. По-добре си вземете целодневни карти, важат за цялата система на градския транспорт, за всички зони, до три часа сутринта на следващия ден и струват седем евро, а с тях може да се ходи навсякъде, дори до съседите градчета и села. Велосипеди под наем се дават на повечето места за 24 часа, за три дни или за 5 дни и колкото по-дълго ги ползваш, толкова по-малко плащаш. Можете да ги превозвате и с градския транспорт. Берлин е идеален за велосипедисти, с добре изградена вело-мрежа и разкошни паркови алеи, равнинен е и е голям по площ, но велосипедът, освен мобилност, самостоятелност и бързина, предлага идеален фитнес баланс за изядените вурстчета и за изпитите тонове бира. Ако искате да разгледате основните забележителности, качете се на автобуси 100 или 200 от Александерплац, двуетажни са, подобно на туристическите автобуси, минават през всички мейнстрийм забележителности и предлагат възможност за снимки, а с тях спестявате доста от организираните сайтсиинг обиколки с автобус. Друг удобен вариант е да се ползва рингбана – кръговото движение на влакове, въртящи се по затворен кръг около центъра, в двете посоки, от които човек може да слиза и да се качва навсякъде, за да разгледа различните квартали. Номерата са 41 и 42. Редовни са и забележителностите, плюс разкошните паркове и градинки са близо до спирките.\nНай-добрата марка бира е местната: берлинер, с всичките й разновидности, според вкуса. Разбира се, бирените маниаци ще се изкушат да опитат и огромното разнообразие немски бири, които се предлагат навсякъде, но бъдете готови за плодови, сладко-кисели, безалкохолни и всякакъв друг вид изненади. Внимавайте с немското червено вино и с миризливите сирена. Не, че са лоши, но може да се окаже, че съвсем не са ви по вкуса. Наденички и вурстчета се продават навсякъде, в малко хлебче и обилно залети с Хайнц кетчуп, срещу 2 евро на калпак. Грабването на закуска, тип кифла или сандвич, от някоя будка, плюс безакохолно, струва 5-10 евро за двама, натъпкването до козирката с джънк фууд от популярните световни марки или от азиатската и арабската кухня излиза до 20 евро за двама, заедно с напитките. Първо, второ и трето в бистро с обслужване за двама варира между 20 и 50 евро, в зависимост от това колко сте жадни, а вечерята в изискан ресторант с бели покривки може да ви струва от 50-100 евро до плюс безкрайност (за двама), в зависимост от лимита на кредитната ви карта. Дори за пластмасовите прибори по сергиите се спира депозит за амбалаж, така че, ако ядете и пиете бира на крак в някой парк или на фестивал, както правехме ние, връщайте си халбите и приборите там, откъдето сте ги взели, за да си получите депозита обратно.\nЗабележителности, нощен живот и култура. Много са. Следете местните безплатни списания, тип “Програмата” и „Една седмица в София”, за да се ориентирате относно ди-джей партита, кина, представления, театри, опера, галерии, фестивали и музеи. Българският „Тилт” в момента жъне големи успехи из берлинските кинозали и ревютата за него са повече от прекрасни. Не пропускайте да си резервирате час и половина разходка из подземията на Берлин, включваща старите нацистки бункери, бомбоубежища и артефакти от Втората световна война.\nСнимки: от разни пътеписи в сайта ни\nетикети: Берлин, Германия, Ден на германското единство, култури, Съвети за пътуване, Тихомир, Трети октомври\nетикети: Берлин, Германия, култури, Потсдам, рицари, Съвети за пътуване, Тихомир, Трети октомври\nВ Берлин за кратко – къде, какво, как? (3): От мемориалната църква до Чекпойнт Чарли\nС Петър и Биляна продължаваме с обиколката на Берлин зе един уикенд. В първата част минахме от Централната гара през Алекснадерплац до Берлинската катедрала, после по Унтер ден Линден тръгнахме на Запад към Тиргартен. Днес от мемориална църква Кайзер Вилхелм ще стигнем до Чекпойнт Чарли и Музея на Трабанта. Приятно четене:\nОт Кайзер Вилхелм, през Шарлотенбург до Чекпойнт Чарли и Музея на Трабант\nМемориалната църква “Кайзер Вилхелм”\nСамо на метри от входа на Зоологическата градина (Zoologischer Garten) е площад Брайтшайдплац (Breitscheidplatz), където е полуразрушената мемориална църква “Кайзер Вилхелм”, известна като “Църквата на паметта” (Gedächtniskirche). [caption id="" align="aligncenter" width="528"] Gedächtniskirche[/caption]\nПрез 1943 г. сградата на църквата е значително увредена от бомбардировките и още през 50-те получава неофициалното име “кухия зъб”. В крайна сметка е решено сградата да остане в този си вид, за да напомня за бомбардировките. До самата църква е издигната шестоъгълна камбанария с модерен вид, направена от стоманобетон и остъклена в синьо. Интересна е и една от иконите до олтара на църквата. Това е икона на Богородица, закриляща Иисус Христос с наметалото си, изрисувана с въглен от пастор д-р Курт Ройбер на гърба на съветска щабна карта. Още няколко интересни туристически обекти в района:\nТеатърът на Запада (Theater des Westerns) – един от най-големите и важни театри в Германия, създаден през 1896 г.\nМузей на еротиката (Erotik Museum) – не, че не се сещате, но да поясним: имат специална експозиция на вибратори. Вход: 9 EUR\nИсторията на Берлин (The Story of Berlin) – интерактивен музей, разказващ историята на града по периоди. Вход: 12 EUR\n[caption id="" align="aligncenter" width="300"] Автобус 100 обикаля всички забележителности на Берлин на цената на градско билетче[/caption]\nавтобус No. 100!\nКакто във всеки голям град, в Берлин има десетки компании, предлагащи туристически обиколки на града с автобус. На нас с Биляна винаги ни е изглеждало малко “пенсионерско”, но ако в даден момент усетите, че краката вече ви болят, все още има начин да ви излезе много по-евтино: хванете си автобус 100 .Той е част от градския транспорт и върти между Зоологическата градина и Александерплац, като минава през всички забележителности, споменати дотук (без лиричните ни отклонения, естествено). Можете да се отбиете където и когато си решите, само не забравяйте, че трябва да натиснете бутона в случай, че искате да слезете.\nШопинг в Берлин\nАко обичате шопинга, знайте, че най-голямата шопинг-зона в Берлин започва именно от Зоологическата градина и мемориалната църква “Кайзер Вилхелм”. Вариантите са следните:\nулица Tauentzienstraße – една от главните шопинг улици, където ще споменем само два мола:\nEuropa-Center с над 70 магазина, приятен фонтан на входа и скай бар на 20-тия етаж. Намира се на броени метри от площада с църквата Кайзер Вилхелм.\nKaufhaus des Westens, известен като KaDeWe – най-големият мол в Европа има 8 етажа по 60 000 кв.м площ, което прави 480 000 кв.м обща площ; или седем пъти по-голям от The Mall на Цариградско шосе, а ако търговските площи се разгърнат, ще заемат над половината Южен Парк в София. Wittenbergplatz (U1, U2, U3, Bus: M19, M29, M46, N1, N2, N3, N26, 106, 197).\nбулевард Kurfürstendamm - може би най-известната търговска улица в Берлин, един вид тяхната “Витошка”, с над 300 различни магазина!\nАко и това не ви е достатъчно, вече споменахме Александерплатц. Има и още една такава зона – по Фридрихщрасе, особено в района между Чекпойнт Чарли и реката (ще пишем по-надолу).\nПроблемът на тези места е, че разнообразието е голямо, но стоките не са евтини. За това си има проста причина и тя е, че хората трябва да плащат немалък наем. Но ако искате да си напазарувате евтино и разполагате с време, идете в Berlin Designer Outlet. Пътува се около 2 часа (зона С), но цените си струват, а бутиците са над 80, с реални отстъпки до 70%. Не работи в неделя и на официални празници, през останалото време типично е от 10 до 19 ч. Berlin Designer Outlet (RE4 до Bahnhof Elstal, от там автобус 662 директно до входа на аутлета).\nАвтобус М45 ще ви закара много бързо от Зоологическата градина до Шарлотенбург. Разбира се, добра идея е да се върнете да хотела, да оставите покупките там, да си вземете един освежаващ душ и да се настроите за замъци, защото в Берлин има цели девет такива! Най-известният е именно Шарлотенбург и ще разкажем за него…\nДо 1920 г. Шарлотенбург е отделен град, който е погълнат от разрастващия се Берлин. Дворецът е построен в периода между 1695 г. и 1699 г. по заповед на съпругата на курфюриста на Брандербург Фридрих I – София Шарлота Хановерска и първоначално е носил името Литценбур. Грандиозната постройка е играела ролята на лятна резиденция с особено красива зала за приеми, но във времето се разраства, за да придобие размерите на масивен и красив замък – това е най-големият дворец в Берлин и единствената оцеляла кралска резиденция от това време. Когато Фридрих I става крал, Шарлотенбург се сдобива и с 48-метров купол, върху който е позлатената статуя на богинята Фортуна. Тогава става и изграждането на оранжерия в западното крило. През 1740 г. Фридрих Велики разпорежда разширяването на източното крило в допълнение към вече реновираното и разширено западно крило. Той възлага задача на главния дизайнер Джордж Венцеслаус фон Кнобелсдорф и шест години по-късно тази част от Шарлотенбург е завършена. За съжаление през 1943 г. Шарлотенбург е абсолютно разрушен след въздушни бомбардировки, които причинават опустошителен пожар в двореца. След войната Шарлотенбург е напълно възстановен. Вход за главното крило: 10 EUR, вход за новото крило: 6 EUR. Luisenplatz/Schloss Charlottenburg (Bus: 109, 309, M45) (редакцията искрено препоръчва посещение на Шарлотенбург. Въпреки, че Шарлотенбург строен много по-рано и е по-малък, вътре можете да разберете защо Шонбрун във Виена се води скромен дворец – бел.Ст.)\nФридрихщрасе – Берлинският Бродуей\nСлед краткото ни лирическо отклонение до Шарлотенбург, предлагаме да яхнете обратно автобус M45 до Зоологическата градина и от там да си изберете влакче (S5, S7, S75, RB21) и да слезете на Фридрихщрасе. Friedrichstraße (U6, S1, S2, S5, S7, S75, RE1, RE2, RE7, RB14, RB21, RB22, Tram: M1, 12, Bus: 147, N6)\nФридрихщрасе е една от най-известните и главни улици в Берлин, обсипана с магазини, хотели, заведения и културни центрове. В случай, че сте изгладнели, можете да посетите едно кулинарно място, което считаме за “скрит бисер” в центъра на Берлин: един сравнително стар ресторант на над 100 години, казва се\nи се намира под моста на S-Bahn-а над Фридрихщрасе (Georgenstraße, S-Bahnbogen 203). Не е лесно да се открие, но предлага чудесна кухня на нормални цени, а свободни места в повечето случаи се намират дори и в пиковите часове. Непременно си вземете голяма халба Berliner Kindl с шницел по ловджийски (имат менюта на няколко езика). Като резервен вариант препоръчваме да се разходите до\n(от другата страна на Музейния остров) и да изберете един от многото ресторанти там – добър удар би бил Berlin 1840 или Weihanstephaner (нямате почти никакъв шанс без предварителна резервация, особено за уникалните подземни изби). Без значение на ресторанта и местоположението му, по възможност пробвайте и собствения вид\nберлинска бира, наречен Berliner Weiße:\nлеко горчива и газирана пшенична, сервирана с малина. Популярна през лятото, поради което и не сме я опитвали. Сред най-известните берлински специалитети са и свинско със зеле (Eisbein mit Sauerkraut), пържена херинга (gebratener Hering), студени кюфтенца с горчица (kalte Bouletten mit Senf), мариновани яйца и кисели краставички (eingelegte Eier und Gewürzgurken), както и черен дроб с ябълкови пръстени (Leber mit Apfelringen)…\nСлед като приключите с “масовата” част, можете да се отдадете на “културна” такава… На север от гарата, ще преминете покрай хотел Meliá (определено не е евтин, но изключително централен и удобен хотел, препоръчваме за бизнес и пътуващи двойки, но не и за семейства с малки деца). Преминавате през моста над река Шпрее и пред вас ще се окаже сградата на\n(или както се пише).\nСнимка: Michael Fötsch\nОсобено ако минавате от там вечер, няма как да го объркате – облян от светлини в стил “Лас Вегас”, модерният театър просто привлича вниманието ви. Friedrichstadt-Palast има претенции за театър No.1 в Западна Европа, с най-голямата сцена в света (2854 кв.м с допълнителните приставки; Сцената на Зала 1 на НДК за сравнение е 800 кв.м), всекидневни представления, около 160 изпълнители на всяко представление и зала с капацитет 1891 места (тук Зала 1 на НДК бие с 3380 места). Можете да си резервирате билет и да гледате представлението (репликите в него са сведени до минимум), стига цените от 50 до 250 EUR на човек (според мястото) да не ви спрат… Следва дълга разходка обратно на юг по Фридрихщрасе… минавате моста, гарата, пресичате Unter den Linden и около вас отново започва\nогромна шопинг-зона, чийто връх е Französische Straße…\nЗа съжаление, цените също са на върха в Берлин, но все пак това е важно място за всички наши читатели-милионери :) Зяпате витрини, докато стигнете до Jägerstraße, където можете да кривнете за бърза снимка на площад Gendarmenmarkt с Френската катедрала, Немската катедрала, Концертната зала и статуята на Шилер…\nСнимка: Thomas Huntke\nПреминавате покрай Stadtmitte и пресичате Leipziger Straße, където е възможно да видите Музея на комуникациите и сграда с надпис\n“Botschaft der Republik Bulgarien” (“Посолство на Република България”)\nЧовек обаче се чувства наистина у дома, когато види подобно нещо в центъра на Берлин:\nПродължаваме още малко на юг и преминаваме покрай\nМузея на вурстчетата\nМузеят на вурстчетата фокусира за това как се правят къривурстове, какво е да си откриеш павилион за вурстчета и какво е отражението на бързото хранене върху здравето и екологията. Общо взето глупости, а за 11 EUR (входната цена) можете да си купите поне три-четири къривурста от местните павилиончета и да научите повече за тях чрез вкусовите си рецептори :) Продължаваме на юг и стигаме до\nКакто знаете, след Втората световна война Берлин и Германия са разделени на две части. Източен Берлин е под контрола на СССР, а Западен Берлин е разделен на три сектора: френски, британски и американски. Отсъствието на физическа граница между зоните довежда до конфликт и масово преминаване (бягство – бел.Ст.) на граждани (и особено на ценните за СССР специалисти) от Източен Берлин във ФРГ. На 13 август 1961 г. в период на усилено противопоставяне и изостряне на отношенията между СССР и САЩ, започва строителството на Берлинската стена, а ГКПП “Чарли” (или “C”, тъй като военните обичат “алфа”, “браво”, “чарли”, “делта”…) е най-важният контролно-пропусквателен пункт между Източен и Западен Берлин, станал по-късно и символ на Студената война. Много (източни – гел.Ст.) германци опитват да преминат нелегално от Източна в Западна Германия, голяма част от тях загиват… [geo_mashup_map] [geo_mashup_location_info] Години наред руските и американските танкове са стояли на това място, с насочени едни срещу други дула, а по времето, когато Кенеди и Хрушчов посещават Чекпойнт Чарли, Берлин се счита за едно от най-опасните места в света.\nДнес Чекпойнт Чарли е доста по-безопасен и е основна туристическа дестинация в Берлин. Реплика на прочутата табела “You are entering the American sector” и до днес стои на кръстовището на Фридрихщрасе и Цимерщрасе, заедно с актьори, облечени като американски войници, с които да се снимате…\nТук се намира и\nMauer Museum – музей за Берлинската стена,\nпострояването ѝ, събарянето ѝ, както и за опитите за бягство с уникални изобретения: прелитане с балон или самолет над стената, плъзгане по електрическите жици, тунел под земята, минаване с нисък кабриолет под бариерата с бясна скорост, мини-подводница, тунинговане на автомобил и прикриване в двигателното му помещение… Вход: 11,50 EUR. Kochstraße (U6, Bus: M29, N6).\nПродължаваме на запад по Zimmerstraße и виждаме необичайна популация на трабантчета…\nЗа феновете на Трабант\n- Доволен ли си от твоя трабант? – Да, само трябва да го пребоядисам. – Защо? – Защото е жълт и щом си отворя прозореца, хората започват да пускат вътре писма…\nКолко вицове за Трабант знаете? Няма значение! Този автомобил е символ, а, както забелязвате, в Берлин могат да направят музей за всяко нещо. Има и Музей на Трабанта… Освен това, на цена от 34 до 60 EUR (като се замисли човек, в България на някои места все още можете да си купите цял Трабант за толкова) на човек можете да покарате Трабант из Берлин и дори дa минете истинска паспортна проверка на Чекпойнт Чарли. От тук можете и да наемете балон с горещ въздух, с който да се издигнете над Берлин. Очаквайте продължението Автори: Петър и Биляна Събеви Снимки: авторите Други разкази свързани с Берлин – на картата: Кликайте на ЗАГЛАВИЕТО горе за подробности :) :)\nетикети: Mauer Museum, автобус 100, Берлин, замък, Кайзер Вилхелм, Музей на вурстчетата, Музея на Трабант, Петър Събев, Съвети за пътуване, трабант, Фридрихщат-Паласт, Фридрихщрасе, Чекпойнт Чарли, Шарлотенбург, шопинг


Д-р Иван Маджаров: Медицинската професия у нас води до бързо изхабяване | CredoWeb\nРезултатите от проведено национално социологическо проучване сред медиците показват, че всеки четвърти лекар в България страда от високо кръвно.\n„Резултатите за мен са очаквани, но в някои части са тревожни. Показват, че на пръв поглед привлекателната професия на лекаря в България води до практически бързо изхабяване на този, който я практикува. Установи се, че в сравнение с работещите в останалите професии, разликата по отношение на хипертонията е драстична. 26% от лекарите съобщават, че страдат от хипертония, срещу само 15% от останалата част от населението“, каза председателят на БЛС д-р Иван Маджаров пред БНТ.\nтрябва да се отчита и субективният момент\nтъй като лекарите познават по-добре своето тяло и диагнози, за разлика от останалите хора.\nКомбинирайки с резултата за натрупаната психическа умора – 47% от лекарите отговарят, че са психически изтощени, в сравнение с 36% от работещите в останалите сфери, добавяйки тревожния резултат, че 48% от лекарите са били в някакъв момент жертва на вербална агресия в сравнение със само 17% от работещите в другите професии, донякъде нещата се обясняват. Ние много пъти сме говорили за явлението бърнаут сред лекарите. Виждаме, че напрежението в работата, това, че те контактуват с хора, които са в най-уязвим период, натоварва лекаря психически, а това води до тези допълнителни хронични заболявания като хипертонията, уточни д-р Маджаров.\nлекарите съобщават, че работят в неблагоприятна среда\nнапрягаща и водеща до изтощение. Изследването е първото по рода си от десетилетия.\nД-р Маджаров допълни, че този тип изследвания трябва да показват на хората, отговарящи за финансите на здравеопазването в държавата, че трябва да се загърбят опитите за даване на подаяния, като визира\nобещаното увеличение на заплатите на работещите на първа линия\n„Лекарите са достатъчно натоварени и нямат нужда от това. Практически на това „даване“ те не стават свидетели, а само чуват за него по телевизията. От началото на кризата не всички, които работят на първа линия, са получили и получават тази помощ от държавата, за разлика от колегите в други държави“, каза председателят на БЛС.\nИзлиза се с тезата, че ръководителят на лечебното заведение подава списъка, но той прави списъка по критерии, които са спуснати от Министерството на здравеопазването и вероятно са изискани от европейския проект, по който се дава това финансиране. Но не е това начинът. Не е морално да се случва, допълни д-р Маджаров.\nболниците са получили 16% по-малко приходи за първото полугодие спрямо миналата година\nа не спрямо предвидения бюджет.\n„Правим опит с министър Ангелов да обърнем тази тенденция и средствата, които не са усвоени от началото на годината, да намерим начин да стигнат до лечебните заведения, за да компенсираме изоставането“, каза още д-р Маджаров.\nИнфекциозни болести Обща медицина Здравна политика Хипертония / Високо кръвно Актуално Коронавирус (COVID-19) проучване д-р Иван Маджаров пари за работещите на първа линия\n5 авг 2020 09:46\nАко попитаме здравния министър ще ни хвърли отново прах в очите с милионите за болниците, за бонуси на лекарите на първа линия, ваучери за почивки и т.н.


Еволюцията на един руски трол | webcafe.bg\n11.07.2019, 19:40 (обновена 15.07.2019, 11:07)\nСнимка: © Twitter, Russia in USA\nРепортерът от "Нов ден" разследваше частната армия "Вагнер".\nКогато през лятото на 2018 г. руският медиен мениджър Александър Малкевич отива във Вашингтон, за да пусне нов новинарски сайт, наречен USA Really, свързван с известната руска фабрика за тролове, той не получава особено топло посрещане. Той бива изхвърлен от наетия от него офис в близост до Белия дом, само часове, след като влиза в него, а малко след това Facebook и Twitter блокират споделянето на линкове от сайта на платформите си.\nПо време на друго пътуване до Вашингтон за междинните избори през ноември 2018 г. Малкевич бива задържан за разпит в летище "Дълес" във Вашингтон, а на следващия месец е добавен към списъка със санкции в САЩ за опит за намеса в президентските избори през 2016 г.\nТова обаче далеч не спира руския медиен експерт. Макар Малкевич да изглежда повече като дребна риба в цялата информационна и политическа война на Русия, неговите привидно аматьорски набези в САЩ дават поглед върху агресивната, но все по-развиваща се природа на операциите за влияние на Кремъл по света. Усилие, което в момента търпи своя разцвет в Африка.\nВ началото на юли информационната агенция Блумбърг съобщи, че през май двама от служителите на Малкевич са били задържани в Либия по обвинени, че искат да повлияят на изборите в страната.\nВластите на подкрепяното от САЩ правителство в Триполи обвиняват двамата мъже, че се опитвали да организират среща със Саиф ал Ислам ал-Кадафи, сина на бившия лидер Муамар Кадафи, който бе свален през 2011 г. след четири десетилетия на власт.\nСъобщава се, че Саиф ал Ислам, който е издирван от Международния наказателен съд по обвинения в престъпления срещу човечеството, е в контакт с Москва и е получил подкрепата на пратеника на Близкия изток на президента на Русия Владимир Путин Михаил Богданов.\nВ интервю за Foreign Policy тази седмица Малкевич потвърди, че мъжете са се срещнали със сина на Кадафи, но отрича, че те са се опитали да се намесят в политическия живот на страната. По негови думи двамата мъже само са провеждали изследване, а обвиненията срещу тях са единствено "проект на дълбоката държава" в САЩ.\nПо думите на Алина Полякова, експерт по руска политическа война в института Брукингс, вероятно Малкевич е само един от множеството изпълнители в оркестрирания от Русия "концерта на хаоса" в Русия. Според нея за онези западните наблюдатели, които са дълбоко потопени в идеята за върховенството на закона и баланса между властите в дадена държава, е трудно да разберат как оперира Москва. Особено, когато става въпрос за степента на стратегическия фрийленс, който тече както в самата Русия и в операциите на Кремъл в чужбина.\nПолитическата структура на Русия често се описва като вертикална власт, в която цялата власт се стича надолу от върха. Ако обаче погледнем руските действия в други държави през последните няколко години, ще се види, че системата всъщност е много по-дифузна, отколкото се смяташе преди.\nДокато крайните цели продължават да се определят от Кремъл - от подривната дейност спрямо западните демокрации, през прибирането на природни ресурси, та до проектирането на сила в трети държави, то ежедневното управление на зададената стратегия често се извършва от широка мрежа от опортюнисти - способни и недотам способни.\n"Хаосът и стратегията не са взаимно изключващи се неща", коментира Полякова.\nВ скорошен доклад на Министерството на отбраната на САЩ стана ясно, че Америка в момента е неспособна да се противопостави на този вид политическа война. И ако Русия не разполага с някакво значимо количество политически ресурси в глобален мащаб, тя има огромни количества от решимост и целеустременост към поставените цели. Западът - точно обратно - разполага с ресурси, но му липсва ясна визия за бъдещето, пише един от участниците в доклада, Ана Борщевская, старши сътрудник във Вашингтонския институт.\nДокладът разглежда така наречените тактики на "сивата зона" на Москва - смес от пълномощници, паравоенни сили, пропаганда и политическо влияние, използвани за постигане на поставените цели в световен мащаб.\nВ предисловието на доклада, зам.-директорът на съвместните началници, отговорен за световните операции, военноморски адмирал Джефри Черевки, пише, че "на тези стратегии трябва активно да им се бъде противопоставяно, иначе заплахата от значителни въоръжени конфликти може да се увеличи".\nТъй като играчи като Малкевич са само малък пиксел в цялата голяма картина на усилията на Русия за намеса в глобалната политика, вероятно ще е трудно да бъде намерен баланса при оценката на възможностите на Москва в това отношение.\nМножество експерти също предупреждават, че преувеличаването на възможностите на Кремъл само дава сила на техния наратив за руското величие. От друга страна обаче, спектърът на различните операции, извършвани от Русия, варира от съмнително изглеждащи новинарски сайтове като USA Really чак до опита за преврат в Черна гора, обяснява Полякова.\nПо нейни думи това води до едно залитане между тоталното неглижиране на някои теми, тъй като те привидно нямат значение, и изпадането в ужас пред това колко голям (зъл) гений е Путин и как дърпа конците на световните събития. Всъщност нито една от тези крайности не отразява истината.\nДейността на Малкевич през последните години обаче предлага интересен поглед над операциите на Кремъл зад граница. Въпреки ограничения си успех в САЩ, у дома в Русия, Малкевич бе повишен от заместник на ръководителя на Комисията за масмедиите на Руската гражданска камара - публичен консултативен орган.\nТази пролет напусна USA Really, въпреки че проектът продължава да съществува, и стартира Фондацията за защита на националните ценности. Фондацията, която според него се финансира с дарения от малки и средни предприятия, се стреми да защити консервативния начин на живот. А освен всичко друго, провежда и серия от дискусионни клубове за Африка.\nНовото начинание на руския медиен мениджър бързо успя да произведе заглавия в международните медии с новината, че двама от служителите на фондацията са били арестувани в Либия. Това показва и еволюцията, която Малкевич и неговата кариера в полето на руския наратив изживява.\nНовият акцент, който той си е поставил, е върху Африка. Малкевич е посетил Етиопия през май за Международната конференция за Световния ден на свободата на печата. Континентът влиза все повече в интересите на Русия, особено след 2015 г. Оттогава насам Кремъл е подписал над 20 споразумения за военно сътрудничество с различни африкански държави.\nМного от тези усилия бяха ръководени от Евгений Пригожин, близък сътрудник на Путин, чиито компании оглавиха ключови операции за влияние по света, включително Агенцията за интернет изследвания - наследникът на станалата известна "фабрика за тролове".\nИзтекли документи, публикувани в The Guardian, разкриват как компаниите на Призогин се стремят да развият политическо влияние в над десет африкански държави, включително за проекти в областта на външната политика и отбраната. Самият Малкевич категорично отрича да има каквато и да е връзка с Пригожин, въпреки че в интервю миналата година той признва, че началните средства за предишния му проект USA Really наистина са дошли от финансираната от бизнесмена руска Федерална информационна агенция.\nДвамата негови служители, задържани в Либия - Максим Шугалей и преводачът му Самер Хасан Сейфан -работели на терен в Либия от около шест седмици, преди през май да бъдат арестувани от либийските власти. Третият човек от екипа - Александър Прокофиев - успява да избегне ареста и се завръща обратно в Москва.\nВ Либия, където продължава ожесточената битка между проправителствени сили и милициите, подкрепящи генерал Халифа Хафтар, Русия ухажва множество страни в конфликта. Така Кремъл си гарантира, че който и да е победител, след това ще има свой човек в бъдещето на страната.\n"Ако те се опитват да подкрепят сина на Кадафи, то още повече дава сила на аргумента, че те се опитват да се позиционират като арбитър, а не като поддръжник на една отделна група", каза Борщевска от Вашингтонския институт.\nКато допълнително потвърждаване на тази стратегия идва и разследване на BBC от тази година, в което се установява, че екип от руски оперативни служители е предложил парични средства на поне шест кандидати на президентските избори в Мадагаскар през 2018 година. Сред групата е и същият Максим Шугалей, който по-късно бива арестуван в Либия.\nЛий Фостър, старши мениджър в компанията за анализ на разузнавателните операции в киберсигурността FireEye коментира, че само защото Малкевич е насочил вниманието си към Африка, това не означава, че Русия е загубила интерес към политическите маневри в САЩ, напротив. Просто по този регион вече работят други екипи.\nПоведението на Русия в международен план става все по-трудно за проследяване и предсказване, тъй като Кремъл усъвършества своя подход. Да повтарят стари, макар и успешни ходове би означавало за тях, че не са научили нищо за последните години. А това съвсем не е така.\nOще: александър малкевич африка глобално влияние евгений пригожин информационна война либия пропаганда руски трол руски тролове сейф ал ислам


Nvidia представи нов процесор за мобилни устройства - Технологии - Дневник\n11:24, 12 авг 14 , 3323\nNvidia се подготвя за нов опит да се превърне в диктуващ пазара на мобилни процесори играч. Компанията представи повече информация за своя нов процесор Project Denver по време на конференцията Hot Chips в Купертино, Калифорния.\nЧипът комбинира в себе си традиционен и графичен процесор, като традиционният е с две ядра. В официалния си блог компанията твърди, че 64-битовата Tegra K1 с процесор Denver е първият 64-битов ARM процесор за Android и е значително по-мощен от останалите предложения на пазара в момента.\nЗа разлика от повечето нови мобилни процесори 64-битовата Tegra K1 поставя основен фокус не върху енергийната ефективност, а върху производителността. Централният процесор е оборудван с технологии за оптимизиране на изчисленията. Едно от тях е преработка и съхранение на рутинни софтуерни процедури в 128 MB кеш, където да се взимат наготово, а да не се преизчисляват всеки път.\nГрафичният процесор пък е със 192 Kepler ядра и е напълно съвместим с архитектурата ARMv8. Denver използва същия сокет като 32-битовата си версия, за да могат производителите по-лесно да го инсталират на своите устройства и да бъде на пазара възможно най-скоро. Всъщност това ще се случи до края на годината, като Nvidia обявява още, че вече е започнала да разработва версия на Android L за 64-битови процесори, която да може да се възползва максимално от техните предимства.\nNvidia представи новия "супер чип" Tegra X1\nARM подготвя нови графични процесори за по-евтини таблети и смартфони\n19:39, 23 яну 21 / Галерии 19\nРейтинг: 698 11:38, 12 авг 14 Неутрално\nВече даже са започнали да го слагат на таблетите NVIDIA SHIELD, които могат да бъдат закупени от САЩ. Чакам го с нетърпение и в България...\nРейтинг: 497 11:48, 12 авг 14 Любопитно\nXiaomi вече продава таблета си Mi pad, който е с NVIDIA Tegra K1 процесор. В сайтовете, които изпращат за Европа е около 340 долара с безплатна доставка, в Китай е още по-евтин.\nРейтинг: 730 12:04, 12 авг 14 Неутрално\nДа ти кажа, Xiaomi ще дръпнат бая близките години. Имат готин дизайн ( подобно на apple ), много читав хардуер, цената е сносна.\nРейтинг: 669 13:51, 12 авг 14 Неутрално\nРейтинг: 8 17:35, 12 авг 14 Неутрално\nДо коментар [#1] от "nikivan": Мда за Европа датата е 14 август. А като знам как tegra note 7 дойде в България - 6 месеца след като излезна в Европа, май ще се поръчва от чужбина това чудо\nMi pad на Xiaomi не е лош , обаче му липсва стилуса на Nvidia.


Игра Loot Catcher\nВие и вашият най-добър приятел, само ако побеждава шеф нападение и отвличане, попадащи навсякъде, но вие и вашият приятел означава едновременно и искат всичко за себе си, значи сте попаднали на идеята\nOnline Игра Loot Catcher - играете безплатно, без регистрация\nиграя играта Loot Catcher онлайн zxgame9.com.. Ако искате онлайн игра Loot Catcher - да го споделите с приятелите си.\nКак да играете онлайн Loot Catcher. Контрол на играта Loot Catcher. Вие и вашият най-добър приятел, само ако побеждава шеф нападение и отвличане, попадащи навсякъде, но вие и вашият приятел означава едновременно и искат всичко за себе си, значи сте попаднали на идеята, след колко време става все по-има всичко! Тази игра е за един или двама играчи. Игра и клавишите със стрелки, за да ги редактирате.\nLoot Catcher ( Гласа0, middlecover посетители: 0/5)\nБитката за световно господство\nНародите-Sticks - Trinity\nплажен волейбол с Naruto\nTeenage Mutant Ninja Turtles Стрийт разрушаване\nНай-добър борец 06.01


Rijecka bb, Тисно център, Тисно, Хърватия, 22240 - Покажи на картата\nПри посещение в Тисно, в Apartments Jelić ще се почувствате като у дома си, защото предлага квалитетно настаняване и отлично обслужване. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВъзползвайте се от богатството на ненадминатите услуги и удобства в Тисно. Докато са отседнали в този чудесен хотел, гостите могат да се насладят на летищен трансфер, семейна стая, превоз с микробус.\nКато допълнение всяка хотелска стая предлага широка гама от удобства. Много от стаите са с климатик, отопление, балкон/тераса, телевизор, телевизор с LCD/плазмен екран, за да удовлетворят и най-изискания вкус. През деня можете да се насладите на отпускащата атмосфера благодарение на градина. Открийте интригуващата комбинация от професионално обслужване и широка гама удобства в Apartments Jelić.


Как да спрем да се тъпчем заради емоции | Сензация - здраве и красота\nКак да спрем да се тъпчем заради емоции\tОт Надя Колева на 08.01.2015Без коментар\tСподели във Facebook\nГладът е жизненоважна физиологическа необходимост, без която няма как да минем. Всяка храна съдържа различни вещества, от които тялото ни се нуждае, за да може да работи нормално. Съществува обаче феноменът, известен като емоционален глад. Това е измамно усещане, че се нуждаем от храна, провокирано от специфични чувства. Но няма връзка с физиологичната необходимост, а с психологическата.\nОсновните причини да ядем заради емоции са: важно житейско събитие, обикновено негативно, като загуба на работа, любовно разочарование, тъга, самота, стрес, скука и др. Под властта на тези емоции, доста хора прибягват до храната, за да се успокоят или за да си подобрят настроението.\nСВАЛЕТЕ КИЛОГРАМИТЕ ОТ ЕМОЦИИ\n1. Оценете. Класифицирайте глада си по скала от 1 до 10. 1 означава, че сте много гладни, а 10, че сте преяли. Яжте, когато според скалата, сте на 3 и 4.\n2. Подложете под съмнение. Открийте причината, която предизвиква емоцията и си задайте въпроса: „Наистина ли съм гладна?“\n3. Опуснете се. Починете и помислете какво се случва в ежедневието ви, какво ви притеснява или ви прави тъжни, потърсете реално решение, а не безконтролно тъпчене с храна.\n4. Изненадайте се. Ако трудно контролирате емоциите си, избягвайте стимуланти, като кофеин или алкохол. Те само ще ви направят още по- тревожни и негативни.\n– Опитайте се да спрете, преди да сте прекалено сити или преяли.\n– Преди да започнете, направете няколко дълбоки вдишвания, а после започнете да се храните бавно.\n– Направете пауза, когато сте изяли една четвърт от храната, а после, когато остане половината, за да проверите дали още сте гладни\n– Не е необходимо да облизвате чинията. Слагайте си толкова, колкото ви е необходимо.\nглад, емоции, емоционален глад\nКак да спрем да се тъпчем заради емоции добавена от Надя Колева на 08.01.2015Всички статии от Надя Колева →\n10 начина да ядем по- малко\tТоп милионерката от САЩ Уенди Люис ще помага на гладните у нас! ИНТЕРВЮ\t5 начина да се справим с емоционалния глад\tТоп милионерката от САЩ Уенди Люис ще помага на гладните у нас! ИНТЕРВЮ\tВодещата Ани Цолова: Край мен няма място за глупци! ИНТЕРВЮ\t7 храни, които засищат за дълго време\tTweet


Отнеха бебе от майка, оставила го в колата\n112 05 август 2016 | 09:05\nМайката е лекарка\nВчера следобед Таня Попова паркирала колата си в центъра на Русе. Оставила бебето си на задната седалка. „Не съм безотговорна майка”, каза тя и обясни, че не е искала да буди детето си и не е искала да го води с нея в сградата на Здравната каса. Помолила охраната на паркинга да го наблюдава.\nТемпературата навън в този момент била около 30 градуса. А в затворената, оставена на слънце кола, бързо станало много по-горещо. Димитринка Славова, служител на паркинга, обясни: „Вътре в колата бебето плачеше. Естествено, че ще се изплаша, то беше на слънце, цялото запотено и се обадих заради сигурността на бебето”.\nЕкипи на Спешна помощ и полицията разбили прозореца и извадили момченцето. То е откарано е в русенската болница и е в добро състояние. Майката Таня е лекар. Има четири деца. По-големите са при баща си. По-малките са от друг мъж, с когото в момента води дела за бащинство. Тя подозира, че всичко е нагласено, посочва Нова телевизия.\nСъс случая вече се е заел отдел „Закрила на детето“. Детето е настанено в институция за един месец. „През това време ще се извърши съответното проучване за предприемане на следващи действия”, обясни Цветелин Симеонов от дирекция „Социално подпомагане” в Русе.\nОт регистрите на „Спешна помощ” стана ясно, че преди месец и половина Таня отново оставила бебето си само в колата. Отново на платен паркинг. Колегите ѝ от Лекарския съюз се заканиха, че ще искат отнемане на правото ѝ да практикува професията си.\nРеставрират Мечо Пух\n05 август 2016 | 08:26


В Плевен показаха изложбата „25 години – Република България, член на Международната организация на франкофонията“ | ДЪРЖАВНИК\nВ Плевен показаха изложбата „25 години – Република България, член на Международната организация на франкофонията“\nВ Плевен бе показана фотодокументалната изложба „25 години – Република България, член на международната организация на франкофонията“. Експозицията предизвика интерес сред преподавателите и студентите на Медицинския университет в града, съобщиха за БТА от висшето училище.\nПоказаните 12 табла представиха историческите корени на българо-френските взаимоотношения и четвъртвековното сътрудничество между Франция и България в рамките на Франкофонията. Организатор на проявата бе Регионалният академичен център в Плевен. Експозицията бе предоставена от председателя на Фондация „Солей“ Александрина Исайлова – директор на Международния франкофонски фестивал „Солей“, спомоществовател на изложбата, Научния архив на БАН, Държавна агенция „Архиви“ и на МВнР.\nКолекцията от фотоси бе част от инициативата „Нощ на идеите – 2020“, в която Френският институт в България и Медицинският университет в Плевен представиха иновации в медицината на тема „Да бъдеш жив“.\nИдеята на Френския институт в Париж и на Министерството на външните работи на Франция тази година е подкрепена от над 180 града в 90 държави по света. Тя се организира ежегодно с цел да насърчава обмен на идеи по актуални теми чрез форуми, срещи, представления и друг вид изяви, посочват от Медицински университет – Плевен.


Начало » Рецепти » 7 рецепти за смути със зелени ябълки в началото на деня\nЗа да започнете деня по най-подходящия начин опитайте да закусвате с вкусни и хранителни смутита със зелени ябълки например. Ще ви харесат!\nСмути със зелени ябълки? Да, точно така! Ябълките са един от най-вкусните плодове.\nТъй като зелените ябълки съдържат 85% вода, това ги прави идеални за хидратиране на организма ви. Те ви осигуряват и значително количество фибри, които подобряват движението на червата. Едно парченце от този плод действа като натурално разслабително средство.\nМожете да им се наслаждавате сурови или приготвени под някаква форма, с кората или без нея. Можете да ги използвате в десерти, салати, напитки или като добавка към определени ястия.\nВ съчетание с другите съставки в смутитата, те ви осигуряват прилив на енергия, която да използвате през деня.\nДнес ще разгледаме 7 вкусни варианта на смутита със зелени ябълки. Опитайте ги и си изберете любим сред тях или всеки ден от седмицата пробвайте различен вариант!\n1.Смути със зелени ябълки и ленено семе\n1 обелена зелена ябълка, почистена от семките\n3 чаени лъжички ленено семе (10 гр.)\n1 1/2 чаши вода (300 мл)\nСлед като добре измиете всички съставки, поставете ги в блендера и ги разбърквайте до получаването на хомогенна смес, отговаряща на желанието ви.\nМожете да я изпиете за закуска или да я използвате като заместител на храненето на обяд или вечеря.\nТрябва да изпиете напитката веднага след като я приготвите, за да се възползвате от хранителната й стойност.\nПрочетете и: Ленено семе и зелен чай – съюзници срещу рака\n2.Смути със зелени ябълки и целина\n1 резен пресен ананас\nПоставете всички измити съставки в блендера, с изключение на леда.\nБъркайте, докато всичко се смеси добре.\nПрецедете и върнете течността в блендера. Добавете леда и разбийте до желаната от вас консистенция.\nМожете да добавите мед за подслаждане на смутито при необходимост.\n3.Смути със зелени ябълки и овесени ядки\n4 препълнени супени лъжици с овесени ядки (40 гр.)\n1/2 чаша сок от грейпфрут (125 мл)\nСтевия или мед за подслаждане\nПърво изцедете портокала и грейпфрута.\nСлед това изсипете сока заедно с другите съставки в блендера и разбийте добре всичко.\nОпитайте напитката и след това я подсладете според желанието си.\n4.Смути със зелени ябълки и краставици\n1/2 краставица, обелена, без семките\n1/2 чаена лъжичка прясно настърган джинджифил (2 гр)\nПоставете всички съставки в блендера и ги разбъркайте в продължение на няколко минути.\nДобавете леда, за да получите студена, освежаваща напитка.\nТова е отличен вариант за тези, които искат да отслабнат, да започнат деня, заредени с енергия или да детоксикират организма си.\n5.Смути със зелени ябълки и киви\n1 чаша кокосово мляко (200 мл)\n1 обелено киви, нарязано на парченца\nРазбъркайте ябълката с кокосовото мляко и кивито.\nКогато получите хомогенна смес, добавете и спанака.\nДобавете леда, ако искате да охладите напитката, а ако желаете да я подсладите, използвайте мед или стевия. Да ви е сладко!\n6.Смути със зелени ябълки и банани\n1 зелена ябълка с кората\n1 чаша вода или мляко по избор (200 мл)\nНарежете всички съставки на парчета и ги изсипете в блендера.\nДобавете млякото или водата и разбъркайте добре.\nНасладете се на смутито веднага.\n7.Блъди Мери със зелени ябълки\n3 малки парчета броколи\n1 обелена зелена ябълка\nПоставете всички съставки в блендера и ги разбъркайте добре. Добавете вода, ако е необходимо.\nАко искате прецедете сместа, за по-гладка консистенция.\nТова смути е най-полезно, ако го консумирате веднага след приготвянето му. Въпреки че се различава от обичайните сладки смутита, сигурни сме, че ще харесате този здравословен вариант на Блъди Мери!\nПрочетете и: Открийте невероятните предимства на супата от броколи\nЗащо трябва редовно да консумирате смутита със зелени ябълки\nТъй като съдържат голямо разнообразие от хранителни вещества, тези смутита ще ви помогнат да започнете деня си пълни с енергия. Повечето от тях са богати на витамини, включително B6, C, фибри, фолиева киселина, антиоксиданти и омега-3 мастни киселини.\nТе ще подобрят функционирането на организма ви и ще го направят по-здрав, а вие ще се чувствате много по-добре.\nНай-подходящото време за консумиране на тези смутита е началото на деня – за закуска с цел максимален ефект.\n4 фантастични смутита от ябълки за плосък корем\nВсеки човек си има свой любим сорт ябълки. Но в действителност няма значение какви ще изберете: те се грижат за здравето. Прочетете повече »


Научна сесия в Хил клиник, отделение Урология\nНачало / Мехур Камъни / Научна сесия в Хил клиник, отделение Урология\nВ края на 2017 г. в Хил клиник се проведе научна сесия, водена от д-р Анна Агуд, уролог от известната испанска клиника Parc Sanitari Sant Joan de Déu, в Барселона, която е световен рефентен център по реконструктивна урология. Темата беше: Оперативно лечение при стриктура на уретрата.\nРеконструктивната и заместителната уретропластики са сложни оперативни техники, които изискват висок професионализъм и опитност от страна на уролога. Прилагат се методи, които възстановяват анатомията на уретрата и прекратяват затрудненията в уринирането. Всеки отделен случай изисква взимане и присаждане на тъкан за изграждане на пикочния канал и се счита за една от най-комплицираните хирургични интервенции в урологията.\nОсвен специализация в реконструктивната урология, д-р Анна Агуд има интереси в HolEP хирургия на простатна жлеза. Тя остана впечатлена от оперативната сесия, която се проведе същия ден в Хил клиник с пациенти, страдащи от ДПХ. По нейно мнение лазерното отстраняване на жлезата е предпочитан безкръвен метод за лечение на увеличената простата, а екипът на клиниката ни работи на световно ниво.\nЕтикети: стриктура на уретра, уретропластика\nЛечение при стриктура на уретрата